Ado Anderkopp

Ado Anderkopp (ka Ado Anderkop; 18. jaanuar 1894 Massu vald – 30. juuni 1941 Tallinn, hukati) oli Eesti ajakirjanik, poliitik (tööerakondlane), I Riigivolikogu liige ja sporditegelane.

 Elulugu 
Ado Anderkopp sündis Virtsus Hanila külas Kaseküla Sootooma talus. Ta lõpetas 1913. aastal Tallinna Nikolai I Gümnaasiumi. Aastatel 1913–1917 õppis ta Peterburi ülikooli õigusteaduskonnas ja 1922. aastal lõpetas eksternina Tartu Ülikooli õigusteaduskonna. 

Aastatel 1916–1917 töötas ta Petrogradis ajalehe Pealinna Teataja ärijuhina, 1917. aastal Venemaa sise- ja kaubandus-tööstusministeeriumisÕitsituled nr1 1922 (lk 45) Eesti ajakirjanikud - Lühikesed eluloolised andmed ning seejärel Viru Maakonnavalitsuse sekretärina, organiseeris samas Virumaa Kaitseliitu ning osales kaitseväe koondamises ja varustamises. 

1919. aastast oli ta Eesti Asutava Kogu ning Riigikogu I–V koosseisu liige, Eesti Vabariigi põhiseaduskomisjoni esimees, oli üks seaduseelnõude koostajaid. Aastatel 1921–1929 oli ta ajalehe Vaba Maa peatoimetaja, 1923–1924 sõjaminister, 1930–1933 sise- ja kohtuminister. 

Ta oli ka Rahvasteliidu seltside asutajaid Eestis, aastatel 1920–1923 Eesti Spordi Liidu, 1933–1934 Eesti Spordi Keskliidu esimees ja 1935–1937 selle aseesimees, EKRAVE Liidu (Eesti Kerge-, Raske- ja Veespordi Liidu), Eesti Jalgpalli Liidu ja Eesti Olümpiakomitee asutajaid, 1923–1940 EOK sekretär, kehalise kasvatuse sihtkapitali abiesimees, 1930–1939 Eesti Jalgpalli Liidu esimees ning 1920–1921 ja 1936–1940 Tallinna Kalevi esimees. Ta oli Eesti olümpiameeskonna esindaja 1920 Antwerpenis ja 1936 Berliinis. 1920. aastal sai temast Eesti Spordilehe esimene toimetaja. 

Nõukogude okupatsioonivõimud arreteerisid ta 1940. aasta 22. juulil ja ta hukati Tallinna vanglas kaks päeva pärast surmamõistmist.

Tema kui tolleaegse sõjaministri järgi nimetati 1920. aastatel kasutatud Eesti sõjaväemütsi anderkopiks.

 Ametikohad 
 1916. aastast ajalehe Pealinna Teataja ajakirjanik, hiljem ärijuht
 1917. aastast Viru maakonna valitsuse liige
 Eesti Asutava Kogu liige alates 1919
 Vaba Maa peatoimetaja 1921. aastast
 I–V Riigikogu liige
 Rahvuskogu liige
 Rahvuskogu 2. koja üldaruandja
 I Riigivolikogu liige (1. valimisringkonnast)
 Riigivolikogu I abiesimees
 Sõjaminister (2. august 1923 – 19. veebruar 1924)
 Kohtu- ja siseminister (12. aprill 1930 – 12. veebruar 1931, 19. veebruar 1932 – 18. mai 1933)

 Tunnustus 
 Eesti Punase Risti II järgu I astme teenetemärk (1929)
 Kotkaristi I klassi teenetemärk (27. mai 1930)
 Eesti Punase Risti I järgu II astme teenetemärk (20. veebruar 1933)
 Valgetähe II klassi teenetemärk (23. veebruar 1938)
 Jalgpalliliidu kuldmärk (2017, postuumselt)

 Viited 

 Välislingid 



Kategooria:Eesti kaitseministrid
Kategooria:Eesti siseministrid
Kategooria:Seadusandliku Delegatsiooni liikmed
Kategooria:I Riigikogu liikmed
Kategooria:II Riigikogu liikmed
Kategooria:III Riigikogu liikmed
Kategooria:IV Riigikogu liikmed
Kategooria:V Riigikogu liikmed
Kategooria:Rahvuskogu liikmed
Kategooria:I Riigivolikogu juhatuse liikmed
Kategooria:Eesti kindralkubernerid
Kategooria:Eesti sisekaitseülemad
Kategooria:Riigikaitse Nõukogu liikmed
Kategooria:Eesti Tööerakonna poliitikud
Kategooria:Põhiseaduse Elluviimise Rahvarinde poliitikud
Kategooria:Kaitseliidu Vanematekogu liikmed
Kategooria:Eesti Aeroklubi liikmed
Kategooria:Eesti ajakirjanikud
Kategooria:Eesti Olümpiakomitee liikmed
Kategooria:Eesti sporditegelased
Kategooria:Tallinna Jaani koguduse liikmed
Kategooria:Valgetähe II klassi teenetemärgi kavalerid
Kategooria:Eesti Punase Risti I järgu II astme teenetemärgi kavalerid
Kategooria:Eesti Punase Risti II järgu I astme teenetemärgi kavalerid
Kategooria:Kotkaristi I klassi teenetemärgi kavalerid
Kategooria:Gustav Adolfi Gümnaasiumi vilistlased
Kategooria:Hukatud Eesti poliitikud
Kategooria:Sündinud 1894
Kategooria:Surnud 1941